ಈ ಹಿಂದೆ ದಿ ಪೆರಿಫೆರಲ್ನಲ್ಲಿ
ಆಧುನಿಕ ಪ್ರಾಚೀನರು. ನಾವು ಪ್ರಪಂಚವ ಕಾಪಾಡಲು ಹೋಗಿ ಹಾಳು ಮಾಡಿದೆವಂದುಕೊಳ್ಳುವವರು.
ನಿಮ್ಮ ಕುಟುಂಬದ ಕೊಲೆಯಾಯಿತು. ಭೀಕರವಾಗಿ.
ಇದೆಲ್ಲಾ ತುಂಬಾ ಸಂಕಟ ಆಗುತ್ತೆ.
ಅವನನ್ನು ಕೊಲ್ಲಬೇಕೆಂದಿರುವೆಯಲ್ಲ?
ಖಂಡಿತವಾಗಿ.
ಈಗ ನೀನು ನನ್ನ ಸಹವರ್ತಿ ಅಥವಾ ಶತ್ರುವಾಗಬಹುದು.
ಆದರೆ ನಾನು ಭರವಸೆ ಕೊಡುವೆ, ನನ್ನ ಶತ್ರುವಾಗಿರುವುದು ಸುಲಭವಲ್ಲ.
ಜೀವನದಲ್ಲಿ ಬೇರೆ ಏನಾದರೂ ಇದೆಯಾ?
ಹೊಸದಾಗಿ? ಅಥವಾ ಅಸಾಧಾರಣವಾಗಿ?
ಎಲೀಟಾ ವೆಸ್ಟ್ ಕಾಣೆಯಾಗುವ ವರ್ಷದ ಮುಂಚೆ
ದೇವರೇ!
ನಿನ್ನ ಮಿಸ್ ಮಾಡಿದೆ.
-ಏನು ಮಾಡುತ್ತಿದ್ದೀಯಾ? -ಹಲೋ ಹೇಳೋಕೆ ಬಂದೆ.
ವಿಶ್ಲೇಷಿಸಲೇ?
ಕಳೆದುಹೋದುದರ ಬಗ್ಗೆ ಚಿಂತಿಸದೆ ಬದುಕುವೆ.
ಆಗಿದ್ದು ಆಗಿ ಹೋಗಿದೆ, ಹಾಗೆ.
ಮೊದಲ ದಿನ ನಿನ್ನ ಮಾತನಾಡಿಸಲು ನೋಡಿದರೆ, ನೀನು ನೋಡಲೂ ಇಲ್ಲ.
ಹಾಂ.
ಮಾರನೆಯ ಬೆಳಿಗ್ಗೆ ನನ್ನ ಮೇಜಿನ ಮೇಲೆ ಅಂದವಾದ ಪತ್ರ ಇತ್ತು.
ಅದರ ಬಗ್ಗೆ ಹೇಳಬೇಕೆಂದರೆ ಅದಿನ್ನೂ ನನ್ನ ಬಳಿ ಎಲ್ಲೋ ಇದೆ.
ನನ್ನ ತಲೆಯಲ್ಲಿಯೇ, ನೆನೆಸಿಕೊಳ್ಳಲು ಯಾವುದೇ ಸಹಾಯ ಬೇಕಿಲ್ಲದೆ,
"ನೀನು ಮತ್ತೆ ನನ್ನೊಂದಿಗೆ ಮಾತನಾಡಿದರೆ,
ನಿನ್ನ ಕಣ್ಣುಗಳನ್ನು ಕಿತ್ತು ಹಾಕುತ್ತೇನೆೆ, ಕುತಂತ್ರಿ ಮುಂಡೆ!"
"ಸೂಳೆ" ಅಂತ ಬರೆದಿದ್ದೆ ಅನ್ಸುತ್ತೆ.
"ನಾಯಿಮುಂಡೆ." ನನಗೆ ಗೊತ್ತಿದೆ.
"ಸ್ವಾರ್ಥಿ ಸೂಳೆ" ಅಂತ ಬರೆದಿದ್ರೆ ಉಪಮೆಯಂತೆ ಕೇಳಿಸಿರೋದು.
ಮತ್ತೊಂದು ತಪ್ಪಿದ ಅವಕಾಶ.
ನೀನು ಸುಮ್ಮನೆ ಹೊರಟು ಹೋದರೆ, ಇಂಥದ್ದೇ.
ಪಾನೀಯ ಕುಡಿಯೋಣವೇ, ಹಳೆಯ ದಿನಗಳ ಹಾಗೆ?
ನನಗೆ ಮದುವೆಯಾಗಿದೆ.
ಹಾಗಿದ್ರೆ ತಡವಾಗಿ ಅಭಿನಂದನೆಗಳು. ಅವಳು ಎಂಥವಳು?
ಆತ.
ಅಯ್ಯೋ, ಗ್ರೇಸ್. ಹಾಗಲ್ಲ ಅನ್ನು.
ನನಗೆ ಇಬ್ಬರು ಮಕ್ಕಳಿದ್ದಾರೆ.
ಅಯ್ಯೋ!
ಪಾಪದವಳೇ. ಷರತ್ತುಬದ್ಧವಾಗಿಯೇನು?
ನನ್ನ ಹೃದಯ ಒಡೆದುಹಾಕಿದೆ ನೀನು.
ಒಂದು ಡ್ರಿಂಕ್, ಹೊರಡುವೆ.
ಏನಾದರೂ ಹೇಳುವುದಿದ್ದರೆ ನೇರವಾಗಿ ಹೇಳು.
ಕಾರ್ಯಾನಂತರದ ವಿಶ್ಲೇಷಣೆಗೆ ಸಮಯ ಎಂದುಕೊಂಡೆ.
ಗುಂಡಿನ ಕಾಳಗದ ಹಾಗೆ ಅನಿಸುತ್ತದೆ.
ಅಲ್ವಾ ಅದು?
ಕೆಲದಿನಗಳ ಕಾಲ ಒಬ್ಬ ಎಐ ಸಲಹೆಗಾರನೊಂದಿಗೆ ಒಡನಾಡಿದೆ. ಆಮೇಲೆ ನಾವು ಬೇರೆಯಾದೆವು.
ಹಾಗೇನಾ ನೀನು ವಿಷಯ ಹೇಳಿದ್ದು? "ಬೇರೆಯಾದೆವು" ಅಂತ?
ನಮ್ಮ ಸಂಬಂಧದ ಆಕರ್ಷಣೆ ಮತ್ತು ಘೋರ ನ್ಯೂನತೆ
ನೀನೊಬ್ಬ ಕೆಟ್ಟ ಒಳ್ಳೆಯ ಹುಡುಗಿ ಮತ್ತು ನಾನು ಒಳ್ಳೆಯ ಕೆಟ್ಟ ಹುಡುಗಿ ಎಂಬುದು.
ನೀನು ಕೆಟ್ಟವಳಂತೆ ತೋರಿಸಿಕೊಂಡರೂ,
ಒಳಗಿನಿಂದ ನೀನು ವಿಪರೀತವಾಗಿ ಒಳ್ಳೆಯವಳು.
ಮತ್ತು ನಾನು ವಿರುದ್ಧವಾದವಳು.
ಆ ತಲೆಹರಟೆಗೆ ದುಡ್ಡು ಬೇರೆ ಕೊಟ್ಟೆಯಾ?
ಅದರಿಂದ ಬಹಳಷ್ಟು ಸಹಾಯವಾಯಿತು.
ಇನ್ನೂ ಬೊಂಬೆಗಳ ಮನೆಯಲ್ಲಿ ಆಟ ಆಡ್ತಾ ಇರ್ತೀಯಾ?
ವರ್ಷಗಳೇ ಅಯ್ತು.
ಎಐಟಿಯ ಒಂದು ಸಿದ್ಧಾಂತವಿತ್ತು.
ಎಲ್ಲವೂ ವ್ಯವಸ್ಥೆ ಮತ್ತು ನಿಯಂತ್ರಣ ಅಂತ.
ನಿನಗೆ ಎರಡೂ ಇರಲಿಲ್ಲ,
ಹಾಗಾಗಿ ಅದಕ್ಕೆ ಪರ್ಯಾಯವಾಗಿ ಬೊಂಬೆಗಳ ಮನೆ ಇತ್ತು.
ನಿನಗೆ ಸುರಕ್ಷಿತ ಎನಿಸುವ ಸಣ್ಣ ಜಗತ್ತುಗಳು.
ಯಾವುದೋ ದೊಡ್ಡ ಅಸಂಬದ್ಧ ಇದ್ದಹಾಗಿದೆ.
ನೀನು ಬೇರೆ ರೀತಿಯಲ್ಲಿ ಹೇಳಬಲ್ಲೆಯಾ?
ನಿಜ ಹೇಳುವೆ, ಇದೊಂದು ವಿಲಕ್ಷಣ ಹವ್ಯಾಸ.
ಜನರನ್ನು ಅರ್ಥಮಾಡಿಕೊಳ್ಳುವುದು ನಿನಗೆ ಕಷ್ಟ ಅನ್ಸುತ್ತಾ?
ಅವರ ಚಿಂತನೆಗಳು, ಅನುಭವಗಳು?
ಸಹಾನುಭೂತಿ ಅಂತೀಯಾ?
ಒಂದು ಸಣ್ಣ ಬೊಂಬೆಯನ್ನು ತಗೊಂಡು ಬೇರೆ ಕಡೆ ವರ್ಗಾಯಿಸುವುದರಲ್ಲಿ ವಿಷಯ ಇದೆ.
ಅದು ಹೇಗೆ ಕೂರುತ್ತಂತ ಜೋಡಿಸುವುದು.
ಏನನ್ನು ನೋಡುತ್ತೆ ಅಂತ.
ಅದರಿಂದ ಇನ್ನೊಂದು ಜೀವಿಯ ಅಂತರಂಗ ಜೀವನಕ್ಕೆ
ನನಗೆ ಪ್ರವೇಶ ಸಿಕ್ಕಿದಂತೆ ಭಾಸವಾಯಿತು.
ಮತ್ತು ಅದಕ್ಕೆ ಬೆಲೆಕಟ್ಟಲಾಗದು.
ನನಗೆ ಮುತ್ತು ಕೊಡುತ್ತೀಯಾ?
ನಿನಗೆ ಅದೇನಾ ಬೇಕಿರುವುದು?
ನಿನ್ನನ್ನು ತುಂಬಾ ಮಿಸ್ ಮಾಡಿಕೊಂಡೆ, ಎಲೀಟಾ. ಎಷ್ಟು ಅಂತ ನಿನಗೆ ಗೊತ್ತೇ ಇಲ್ಲ.
ನನ್ನನ್ನು ಸರಿಯಾಗಿ ನೋಡಿಕೊಳ್ಳಬೇಕಿತ್ತು.
ನಿನಗೆ ಕ್ಷಮೆಯಾಚನೆ ಬೇಕಾ? ಅಷ್ಟೇನಾ?
ಇಲ್ಲ. ಅದು ಸೇತುವೆಯ ಕೆಳಗಿನ ನೀರು. ಯಾವಾಗಲೋ ಸಮುದ್ರಕ್ಕೆ ಸೇರಿದೆ.
ಮತ್ತೆ ಇನ್ನೇನು?
ನಿನ್ನ ಕೆಲಸದ ಬಗ್ಗೆ ಹೇಳು.
-ನನ್ನ ಕೆಲಸ? -ಹೌದು.
ದೊಡ್ಡ ಕಬ್ಬಿಣದ ಬಾಗಿಲಿರುವ
ನಿನ್ನ ರಹಸ್ಯ ಸುರಂಗದೊಳಗೆ ಯಾವ ನಿಗೂಢಗಳನ್ನು ನೋಡಿಕೊಳ್ಳುವೆ?
-ನಿನಗೆ ಅದರ ವಿಚಾರ ಬೇಕಿಲ್ಲ. -ಇಲ್ಲ, ಬೇಕು. ಬೇಕು.
ದೊಡ್ಡ ಪೆಟ್ರಿ ಪಾತ್ರೆಯಂತೆ.
ಇಲ್ಲಿ ನಾವು ಏನು ಬೇಕಾದರೂ ಮಾಡಬಹುದು. ಮಾಡುತ್ತಿದ್ದೇವೆ.
ಇದು ನಿಜವೇ? ನಿನಗೆ ಖಚಿತವೇ?
ಆಶ್ಚರ್ಯಕರ, ಅಲ್ಲವೇ?
ಇದೊಂದು ಮರುಸೃಷ್ಟಿಯಂತೆ ಅಂತ ಹೇಳಿದರು--
ನಿಮ್ಮಂಥ ಕೆಳಮಟ್ಟದವರಿಗೆ ನಾವು ಕಳಿಸುವ ಮಾಹಿತಿಯ ಬಗ್ಗೆ
ಹಾಗೆಯೇ ಹೇಳಬೇಕು ಅಂದರು.
ಕೆಳಮಟ್ಟದವರಾ? ಸರಿ.
ಮತ್ತು ಎಷ್ಟು ಜನರಿಗೆ ಪ್ರವೇಶವಿದೆ?
ನನ್ನ ತಂಡಕ್ಕೆ ಮಾತ್ರ. ಮತ್ತು ಡಾ. ನ್ಯೂಲ್ಯಾಂಡ್ ಕೂಡ.
ಮತ್ತು ಮೇಲುಸ್ತರದ ಸುರಕ್ಷತಾ ದಳದವರಿಗೆ, ಹಾಗಾಗಿ, ಎರಡು ಡಜನ್ ಇರಬಹುದು.
ತಯಾರಿದ್ದೀಯಾ?
ಇದನ್ನು ದೇವರ ಕಾರಂಜಿ ಅಂತೀವಿ.
ನನಗಿಲ್ಲಿ ಏನು ಬೇಕಾದರೂ ಸಿಗುತ್ತೆ.
ಕೇವಲ ಸ್ಟಬ್ಬಿನಿಂದಷ್ಟೇ ಅಲ್ಲ, ಸಂಪೂರ್ಣ ಆರ್ಐಯಿಂದ.
ಆದರೆ ನಮ್ಮ ಮಾಹಿತಿಯ ಕರೆ,
ಸಮುದ್ರತೀರದ ಮೇಲಿನ ಸಣ್ಣ ಮರಳಿನ ಕಣದಂತೆ.
ಸ್ಟಬ್ಬಿನ ಪರಿಸ್ಥಿತಿ ಮಾರ್ಪಡಿಸುತ್ತಿದ್ದೇವೆ.
8,000 ಅಧ್ಯಯನಗಳು ನಡೆಯುತ್ತಿವೆ.
ಯಾವುದರ ಸಂಶೋಧನೆ?
ಕಾಲ್ನೆಲೆ ಇಲ್ಲದೆ ಕ್ಷೇತ್ರವ ಹೆಸರಿಸಲಾಗದು.
ಸಸ್ಯಶಾಸ್ತ್ರ, ಹವಾಮಾನಶಾಸ್ತ್ರ, ಪ್ರಾಣಿಶಾಸ್ತ್ರ, ಆನುವಂಶಿಕತೆ,
ಸಮುದ್ರಶಾಸ್ತ್ರ, ರೋಬೋಟಿಕ್ಸ್, ಅರಣ್ಯಶಾಸ್ತ್ರ...
ಆದರೆ ಸ್ವಾರಸ್ಯದ ಸಂಗತಿ ಏನು ಗೊತ್ತಾ?
ರಹಸ್ಯವಾದ, ಜಗತ್ತನ್ನು ಕಾಪಾಡುವ ವಿಚಾರಗಳು?
ನಮ್ಮ 'ವರ್ತನಾ ಮಾರ್ಪಾಡಿನ ಇಲಾಖೆ'ಯಿಂದ ಬರುತ್ತವೆ.
ಸ್ಟಬ್ಬಿನಲ್ಲಿ ಬೇನಾಮಿ ಸಂಸ್ಥೆ ಸೃಷ್ಟಿಸಿ,
ಸಿಬ್ಬಂದಿಯಲ್ಲಿ ಹ್ಯಾಪ್ಟಿಕ್ ಇಂಪ್ಲಾಂಟುಗಳನ್ನು
ಅಳವಡಿಸಲು ಸೇನೆಯೊಂದಿಗೆ ಒಪ್ಪಂದ ಮಾಡಿಕೊಂಡರು.
ನಮ್ಮ ತಂತ್ರಜ್ಞಾನ, ಹೆಚ್ಚೂಕಡಿಮೆ, ಒಂದು ಸೂಕ್ತವಾದ ಪ್ರಾಚೀನ ಮಟ್ಟದ ಮೇಲಿದೆ.
ಯಾತಕ್ಕಾಗಿ?
ನೋಡು. ಇದು ಮಜಾ ಇದೆ.
ಒಂದು ದೂರದ ತಾಣದಲ್ಲಿ ಗಣ್ಯ ಮರೀನ್ಗಳು ಇದ್ದಾರೆ ಅಂದ್ಕೋ.
ಶತ್ರುಪಡೆಗಳು ಗಾಯಗೊಂಡ ಪ್ರಾಣಿಗಳನ್ನು ಬಳಸಿ
ಅವರನ್ನು ಬಯಲಿಗೆಳೆಯಲು ಯತ್ನಿಸುತ್ತಿದ್ದಾರೆ,
ಮತ್ತೆ, ಅವರ ಸ್ಥಾನದ ಮುಂದೆ ಒಂದು ಗಾಯಗೊಂಡ ನಾಯಿ ಕಾಣಿಸಿದರೆ
ಈ ಉನ್ನತ ತರಬೇತಿ ಹೊಂದಿದ ಯುವಕರು ಏನು ಮಾಡಬೇಕು?
ಗುಂಡು ಹೊಡಿ.
ಆದರೆ ನಮ್ಮ ಇಂಪ್ಲಾಂಟುಗಳು ಸುಪ್ತವಾಗಿ ನಮ್ಮ ಅಭ್ಯರ್ಥಿಗಳಿಗೆ ಸಂಕೇತವನ್ನು ಕೊಟ್ಟರೆ?
ಮುಂಭಾಗದ ಇನ್ಸುಲರ್ ಕಾರ್ಟೆಕ್ಸಲ್ಲಿ ವಿದ್ಯುತ್ ಚಟುವಟಿಕೆ ಹೆಚ್ಚಿಸಿದರೆ?
ಕರುಣೆಯ ಕೇಂದ್ರ.
ಸರಿ.
ಯಾರು?
ಎಲ್ಲರೂ.
ಇಲ್ಲೇ ಇದು ಆಸಕ್ತಿದಾಯಕವಾಗೋದು.
ನೋಡು, ತಮ್ಮ ವೈಯಕ್ತಿಕ ಹಿನ್ನಲೆ,
ಜೀವನಾನುಭವಗಳ ಪ್ರಕಾರ ಅವರೆಲ್ಲ ಬೇರೆ ರೀತಿ ವರ್ತಿಸುತ್ತಾರೆ,
ವ್ಯಕ್ತಿತ್ವದ ನಿಗೂಢತೆ.
-ಆತ-- -ಕಾದು ನೋಡು.
ಅವನನ್ನು ತಡೆ.
-ಅವನನ್ನು ತಡೆ. -ಇದಾಗಲೇ ನಡೆದಿದೆ, ಚಿನ್ನ.
ಬಹಳ ಹಿಂದೆ.
ಈಗ ನೀನು ಪ್ರಭಾವಗಳನ್ನು ಊಹಿಸಬಹುದು.
ಸಾಮಾಜಿಕ ಸ್ತರದಲ್ಲಿ ಅಂಥದ್ದೇ ಮಾರ್ಪಾಡನ್ನು ಅನುಷ್ಠಾನಗೊಳಿಸಿದರೆ?
ಗುಂಪು ಘರ್ಷಣೆಗೆ ಕೊನೆಯಾಗಬಹುದು--
ಹೀಗೆ ಮಾಡಲಾರಿರಿ.
ಅವರು ಜನರು. ನಿಜವಾದ ಜನರು.
ನೋಡಿದ್ಯಾ? ಭಯಂಕರವಾಗಿ ಚೆನ್ನಾಗಿದೆ.
ಅಂಥದ್ದನ್ನು ಅನುಷ್ಠಾನಗೊಳಿಸಲು ಆಕೆ ಯೋಜನೆ ಹಾಕುತ್ತಿದ್ದಾಳಾ?
ಇಲ್ಲ ಅಂದ್ರೆ ನನ್ನನ್ನು ನಂಬ್ತೀಯಾ?
ಈಗಾಗಲೇ ಮಾಡಿದ್ದಾಳಾ?
ಮತ್ತೊಮ್ಮೆ, ನಾನು ಇಲ್ಲ ಅಂದರೆ ನಂಬ್ತೀಯಾ?
ಶುಭ ಸಂಜೆ.
ತಡೀರಿ!
ನೀನು ಧಾನ್ಯ ಮತ್ತು ಕಾಳುಗಳ ಇಲಾಖೆಯವಳು ಅಲ್ವಾ?
ಹೌದು, ನಿಜ.
ಇಲ್ಲಿ ಯಾಕೆ ಬಂದಿದ್ದೀಯ ಅಂತ ಹೇಳ್ತೀಯಾ,
ನೀನಿಲ್ಲಿ ಬರಲೇಬಾರದು ಅಂತ ನಿಯಮವಿರುವಾಗ?
-ಕ್ಷಮಿಸಿ. -ನಿನಗೆ ಈ ಜಾಗಕ್ಕೆ ಅನುಮತಿಯಿಲ್ಲ.
-ನಾನು ಕೇವಲ-- -ನಾನ್ಯಾರು ಅಂತ ನಿನಗೆ ಗೊತ್ತಾ?
ಖಂಡಿತ, ಡಾ. ಹೋಗಾರ್ಟ್.
ಮತ್ತೆ ನನ್ನ ಆಪ್ತಸ್ನೇಹಿತೆಯನ್ನು
ಇಷ್ಟು ಒರಟಾದ ರೀತಿಯಲ್ಲಿ ಏಕೆ ಮಾತನಾಡಿಸುತ್ತಿರುವೆ ಸ್ವಲ್ಪ ವಿವರಿಸುವೆಯಾ?
ನನ್ನ ಕೆಲಸವನ್ನಷ್ಟೇ ಮಾಡುತ್ತಿದ್ದೇನೆ, ಮೇಡಂ.
-ಅವರು ಈ ಮಹಡಿಯ ಮೇಲೆ ಇರಬೇಕಾದರೆ ಅವರಿಗೆ-- -ನಾವು ಮೇಲ್ಗಡೆ ಭೇಟಿಯಾದೆವು.
ಆದರೆ ನನ್ನ ಜಾಕೆಟ್ ಮರೆತೆ, ಹಾಗಾಗಿ ಕೆಳಗೆ ಕರೆದುಕೊಂಡು ಬಂದೆ.
ನನ್ನ ಪರಿವೀಕ್ಷಣೆಯಲ್ಲಿ, ನನ್ನ ಅತಿಥಿಯಾಗಿ.
ಈ ವಿಷಯದ ಬಗ್ಗೆ ನೀನೊಂದು ದೂರನ್ನು ಬರೆಯಬಹುದು,
ಆದರೆ ದಯವಿಟ್ಟು ನಿನ್ನ ಸಹಿಯನ್ನು ಹಾಕಲು ಮರೆಯಬೇಡ,
ಆಗ ನಾನು ಯಾರ ವಿರುದ್ಧ ದೂರು ಕೊಡಬೇಕಂತ ತಿಳಿಯಬಹುದು.
ಅದರ ಅವಶ್ಯಕತೆ ಇಲ್ಲ, ಡಾಕ್ಟರ್.
ಮತ್ತೊಮ್ಮೆ ಈ ರೀತಿ ಮಾಡಬೇಡಿ ಎನ್ನುವೆ.
ಒಂದು ನಿಮಿಷ.
ನಿಮ್ಮ ಕಣ್ಣುಗಳು ಅಸಾಧಾರಣವಾಗಿವೆ ಅಂತ ಹೇಳಬೇಕೆನಿಸಿತು.
ನಿಜವಾಗ್ಲೂ.
ಅಂಥ ಕಣ್ಣುಗಳಿಗೆ ಕೊಲ್ಲಲೂ ಹೇಸನು.
ದಿ ಪೆರಿಫೆರಲ್
ಕೀ ವೆಸ್ಟ್ 2032
ಪೀಟ್ ಕೋಸಿನ್ಸ್ಕಿ
ರಾಬರ್ಟ್ ಓ'ಕಾನೆಲ್.
ನಿಮ್ಮ ಪರಿಚಯ ಆಗಿದ್ದು ಸಂತೋಷ.
ಒಂದು ಕೋಟಿ ಡಾಲರ್ಸ್, ಬಾಬ್.
ಅದರಲ್ಲಿ 25% ಈಗಾಗಲೇ ನಿನ್ನ ಖಾತೆಗೆ ಜಮಾ ಮಾಡಲಾಗಿದೆ.
ನಿನ್ನ ಮೇಲೆ ನನಗೆ ಅಷ್ಟು ನಂಬಿಕೆ.
ನನ್ನ ಹೆಸರು ಬಾಬ್ ಅಲ್ಲ. ನಾನು ಪೀಟ್.
ನನ್ನ ದುಡ್ಡು ತಗೊಳ್ಳಿ ಅಂತ ನಿಮಗೆ ಹೇಳೋದು ಯಾಕೆ ಅಷ್ಟೊಂದು ಕಷ್ಟ?
ನೀನೇನು ಹೇಳುತ್ತಿರುವೆ ನನಗೆ ಗೊತ್ತಾಗುತ್ತಿಲ್ಲ.
ಬಾಬ್ "ಕಟುಕ" ಓ'ಕಾನೆಲ್ ಬಗ್ಗೆ ಮಾತನಾಡುತ್ತಿರುವೆ.
-ಅವನು ಯಾರಂತ ಗೊತ್ತಿಲ್ಲ. -ಡಬ್ಲಿನ್ ಹುಡುಗ.
ಅವನ 18ನೇ ಹುಟ್ಟುಹಬ್ಬದ ಹಿಂದಿನ ದಿನ ಮೂವರು ಯುಡಿಎ ಹೋರಾಟಗಾರರನ್ನು ಕೊಂದು ಹೆಸರು ಮಾಡಿದ.
ದೇಶ ಬಿಟ್ಟು ಹೊರಡುವ ಮುನ್ನ ಬೇಕಾದಷ್ಟು ಹೆಣಗಳನ್ನು ಪೇರಿಸಿದ್ದ.
ನೀನು ರಾತ್ರಿ ಅವುಗಳನ್ನು ಎಣಿಸುತ್ತೀಯಾ, ಬಾಬ್?
ತಮ್ಮ ದೇಹದ ಬಂಧನದಿಂದ ನೀನು ಬಿಡುಗಡೆ ಮಾಡಿದ ಆ ಎಲ್ಲಾ ಪಾಪದ ಆತ್ಮಗಳನ್ನ.
ಯಾವನೋ ನೀನು?
ನಿನ್ನ ಹೊಸ ಯಜಮಾನ. ಸುತ್ತಿಗೆಯನ್ನು ಉಪಯೋಗಿಸಿದೆ. ಅದು ಕೆಲಸ ಮಾಡಲಿಲ್ಲ.
ಹಾಗಾಗಿ ಇನ್ನೂ ಒಳ್ಳೆಯ ಸಲಕರಣೆಯನ್ನು ಹುಡುಕುತ್ತಿರುವೆ. ಸ್ಕಾಲ್ಪೆಲ್ ಇರಬಹುದು.
ನಿನ್ನ ಕಾಲಮಾನದಲ್ಲಿ ಎರಡೂ ಆಗಿರುವೆ, ಅಲ್ವಾ?
ನಿಜವಾಗಲೂ, ಕಣಯ್ಯ. ಇದು ರಾಂಗ್ ನಂಬರ್.
ಹಾಗಿದ್ರೆ ಟಾಮಿ ಜಿಯೋರ್ನೋ ನಂಬರ್ ಕೂಡ ತಪ್ಪಿರಬೇಕು.
ಅಯ್ಯೋ, ಮುಂದೆ ಅವನಿಗೆ ಫೋನ್ ಮಾಡುವವನಿದ್ದೆ.
ನಿನ್ನ ಮಗಳ ಬಗ್ಗೆ ಹೇಳೋಣ ಅಂತಿದ್ದೆ.
ಅವಳಿರುವ ಆ ಚಿಕ್ಕ ಬಂಗಲೆಯಲ್ಲಿ.
ಬ್ಯಾಟನ್ ರೂಜ್, ಅಲ್ವಾ?
ಈಗ ಚೆನ್ನಾಗಿ ಕೇಳಿಸ್ತಾ ಇದೆಯಾ, ಬಾಬ್?
ನಿಮಗೆ ಯಾರು ಸಾಯಬೇಕು?
ಸರಿ, ಫ್ಲಿನ್? ರೆಡಿನಾ?
ಹಾಂ.
-ಯಾ! -ಅದು!
ಫ್ರಾಂಕ್ ಲಯ ಕಂಡುಕೊಂಡಿದ್ದಾರೆ!
ಸರಿ, ಈಗ ಯಾರು? ಹೋಗೋಣ.
-ಗೆದ್ದು ಬಾ, ಟೋನಿ. -ಲೋ, ಹೋಗೋ ಅಲ್ಲಿಗೆ.
ಮಗಾ, ನಿನ್ನಿಂದಾಗುತ್ತೆ.
ನಿನ್ನಿಂದಾಗುತ್ತೆ.
-ಸರಿ. -ಕ್ಷಣದಲ್ಲಿ ಬರ್ತೀನಿ.
ಸರಿ.
ಬಿಯರ್, ಜಾನೆಟ್.
ಒಂದು ನನ್ನ ಗೆಳೆಯನಿಗೆ.
ತಗೊಳ್ಳಿ.
ವಯಸ್ಸಾಗಿದ್ದರೂ ಗಟ್ಟಿಮುಟ್ಟಾಗಿ ಕಾಣ್ತೀಯ.
ಮುಂಚಿಗಿಂತ ಈಗ ಹೆಚ್ಚು ಕಷ್ಟ.
ಎಲ್ಲದರಂತೆ.
ನನ್ನನ್ನು ನೋಡಿ ಆಶ್ಚರ್ಯವಾಯಿತಾ?
ಪ್ರತ್ಯಕ್ಷ ಆಗ್ತೀಯ ಅಂದುಕೊಂಡೆ.
ಆದರೆ ಇಲ್ಲಲ್ಲ.
ಇದು ಕೆಟ್ಟ ಆಟ, ಬಾಬಿ.
ನನ್ನ ಬಗ್ಗೆ ನಿನಗೆ ಗೊತ್ತು. ಯಾವಾಗಲೂ ಕಷ್ಟದ ಸವಾಲನ್ನೇ ಆರಿಸುವೆ.
ನನ್ನ ಹುಡುಗರು.
ಬೆಳೆದು ದೊಡ್ಡವರಾದಂತೆ ಇದ್ದಾರೆ.
ಕಾಲ ಓಡುತ್ತೆ, ಅಲ್ವಾ?
ನನ್ನ ಮಗಳು, ಅವಳೂ ಬೆಳೆದಿದ್ದಾಳೆ.
ನಾನು ಆ ವಿಷಯ ಬಿಡಬಹುದಿತ್ತು, ಹಳೆಯ ಒಡನಾಟದ ಕಾರಣಕ್ಕೆ,
ನೀನು ಅವಳನ್ನು ಅದರಿಂದ ಬಿಟ್ಟಿದ್ದರೆ.
ಅವನು ಅದನ್ನು ಆಯೋಜಿಸಿದ ಪರಿ--
ಯಾರು?
ಗೊತ್ತಿಲ್ಲ. ಫೋನ್ ಮಾಡಿದವನು. ಯಾರೋ ಬ್ರಿಟಿಷನು.
-ಒಂದೋ ನೀನು ಇಲ್ಲಾ ನಾನು ಅಂತಂದ. -ಫ್ರೆಶ್ ಆಗಿ ಬಾ.
ನನಗೆ ನನ್ನ ಬಗ್ಗೆ ಹೆಮ್ಮೆ ಇಲ್ಲ, ಬಾಬಿ.
ನನ್ನ ಬಗ್ಗೆ ನನಗೆ ನಾಚಿಕೆಯಾಗುತ್ತೆ.
ಮಿ. ಓ'ಕಾನೆಲ್?
ಯಪ್ಪಾ. ಹಾಂ, ನೀವೇ ಅಂದುಕೊಂಡ್ವಿ.
ಒಂದು ನಿಮಿಷ ತಡೆಯಿರಿ, ಹುಡುಗರಾ. ನಾವು ಸ್ವಲ್ಪ ಮಾತನಾಡಬೇಕು.
ಇಲ್ಲ. ಮಿ. ಓ'ಕಾನೆಲ್ ಅವರನ್ನು ಕಾರ್ ಬಳಿ ಬಿಟ್ಟು ಬರೋಣ ಅಂದುಕೊಂಡೆವು.
ಏನಂತೀಯಾ, ಬಾಬ್?
ನಿನ್ನನ್ನು ಸಹೋದರನಂತೆ ಪ್ರೀತಿಸಿದೆ, ಫ್ರಾಂಕ್.
ಎನ್ಕ್ರಿಪ್ಟ್ ಮಾಡಲಾದ ಕರೆ
-ಶ್ರೀ ಓ'ಕಾನೆಲ್. -ಏನಂತ ನನಗ್ಗೊತ್ತು.
ಯಾಕೆ ಅನ್ನೋದು ಬೇಕಾಗಿಲ್ಲ. ಹೇಗೆ ಅನ್ನುವುದಕ್ಕೆ ದುಡ್ಡು ಕೊಡುತ್ತಿದ್ದೀಯಾ.
ಎಲ್ಲಿ ಮತ್ತು ಯಾವಾಗ ಮಾಡಬೇಕು ಅನ್ನೋದು ಬೇಕು.
ನಿನ್ನ ಗುರಿಗಳು ನಾಳೆ ವೈದ್ಯಕೀಯ ಪ್ರಕ್ರಿಯೆಗೆ ಬರ್ತಾರೆ,
ಒಂದು ಗಂಟೆಗಿಂತ ಹೆಚ್ಚು ಇರಲ್ಲ.
ಅರ್ಜೆಂಟ್ ಮೆಡ್
ಯಾವ ರೀತಿಯ ಪ್ರಕ್ರಿಯೆ?
ಬೆನ್ನುಹುರಿಯ ದ್ರವ ಎಳೆಯುವುದು. ನಂತರ ಅವರು ಇಲ್ಲಿ ತಮ್ಮ ಮನೆಗೆ ವಾಪಸಾಗಲಿದ್ದಾರೆ.
ಮಿಕ್ಕಿದ್ದನ್ನು ನಿನಗೆ ಬಿಡುವೆ, ಬಾಬ್.
ಇದೇನು ದರಿದ್ರವೋ.
ನೀನು ಸುಮ್ಮನೆ ಒಳಗಡೆಯೇ ಇರಬಹುದಾಗಿತ್ತಪ್ಪ, ಗೊತ್ತಾ? ಸತ್ತಂತೆ ನಟಿಸುತ್ತಾ.
ನಾನೇನು ಮಾಡ್ತೀನಿ ಅಂತ ಹೇಳುವೆ.
ನಾನು ಈ ಕಾರ್ ಒಳಗೆ ಹೋಗುವೆ.
ನಿನ್ನ ಗುಂಡಿನ ಮಳೆಯ ನಂತರ ನಾನು ಅದನ್ನು ಶುರು ಮಾಡಲಾದರೆ, ಹೊರಟು ಹೋಗುತ್ತೇನೆ.
ಅದಕ್ಕೆ ಮುಂಚೆಯೇ ನೀನು ತೆವಳಿಕೊಂಡು ತಪ್ಪಿಸಿಕೊಂಡರೆ,
ನಿನ್ನ ತಂದೆಯ ಪರವಾಗಿ,
ಲೆಕ್ಕ ಚುಕ್ತಾ ಅಂದುಕೊಳ್ಳುವೆ.
ನಿನಗೆ ಒಪ್ಪಿಗೆಯೇ?
ನನಗೆ ಕಾಲನ್ನು ಕದಲಿಸಲು ಆಗುತ್ತಿಲ್ಲ.
ನಿನ್ನ ಕೈ ಕೂಡ ಸರಿಯಾಗಿ ಇದ್ದಂತಿಲ್ಲ.
ಒಳ್ಳೆಯದಾಗಲಿ.
ದಯವಿಟ್ಟು.
ಅಯ್ಯೋ.
ಅಯ್ಯೋ! ಬೇಡ!
ಕ್ಲೀನ್ ಸ್ವೀಪ್ - ಬಿಲ್ಲಿ ಆನ್
ಈ ಕೆಲಸವನ್ನು ತೆಗೆದುಕೊಳ್ಳಿ? ಕೆಲಸ ತೆಗೆದುಕೊಳ್ಳಲಾಗಿದೆ!
ಟೂತ್ಪೇಸ್ಟ್ ಗಂ
-ಏನು ಮಾಡಿದೆ, ಜಾಸ್ಪರ್? -ಏನು?
ನಾನು ನಿನಗೆ ಆ ದುಡ್ಡನ್ನು ತೆಗೆದುಕೊಳ್ಳದಿರಲು ಸ್ಪಷ್ಟವಾಗಿ ಹೇಳಿದ್ನಾ ಇಲ್ವಾ?
ತಗೊಳ್ಳಲಿಲ್ಲ.
ಮತ್ತೆ ಇದು ನಿನ್ನ ಜಾಕೆಟ್ ಜೇಬಿನಲ್ಲಿ ಪ್ರತ್ಯಕ್ಷ ಆಯಿತಾ?
ಅಯ್ಯೋ, ಚಿನ್ನ. ನನ್ನ ಅಂಕಲ್ ನನಗೆ ಕೊಟ್ಟರು.
ಯಾತಕ್ಕೆ?
ಅವರಿಗೆ ವಾಪಸ್ ಏನು ಬೇಕು ಅಂತ ನೀನು ಕೇಳಿದೆಯಾ?
ಖಂಡಿತ. ನಾನೇನೂ ಮೂರ್ಖನಲ್ಲ.
ಆಮೇಲೆ?
ಅವರಿಗೆ ಬದಲಾಗಿ ಏನೂ ಬೇಡ.
ನಾನು ಇಷ್ಟು ವರ್ಷ ಕಷ್ಟಪಟ್ಟು ಕೆಲಸ ಮಾಡಿದ್ದಕ್ಕೆ ಅವರು ತೋರಿದ ಕೃತಜ್ಞತೆಯಷ್ಟೇ.
ನಿಜವಾಗಲೂ, ಚಿನ್ನ. ಯಾವುದೇ ಷರತ್ತುಗಳಿಲ್ಲ.
ಅಷ್ಟೇ.
ಯಾವುದೂ ಉಚಿತವಲ್ಲ, ಜಾಸ್ಪರ್.
ಬೇಕಾದರೆ ವಾಪಸ್ ಕೊಟ್ಟುಬಿಡುತ್ತೇನೆ.
ಇಲ್ಲ, ಬೇಡ. ನಾವಿದನ್ನು ಬಳಸಿಕೊಳ್ಳಬಹುದು.
-ನೀನು ನಿನ್ನೆ ರಾತ್ರಿಯೇ ಹೇಳಬಹುದಿತ್ತು. -ಹೌದು.
-ಬೆಳಿಗ್ಗೆ ಗಾಬರಿ ತಪ್ಪಿಸಬಹುದಿತ್ತು. -ಕ್ಷಮಿಸು.
ಪಾತ್ರೆಯಲ್ಲಿ ಸ್ವಲ್ಪ ಕಾಫಿ ಇದೆ, ನಿನಗೆ ಬೇಕಾದರೆ.
ಧನ್ಯವಾದ.
ಶುಭದಿನ.
ಕ್ಲಾಂಟನ್ ಅರ್ಜೆಂಟ್ಮೆಡ್ ಕ್ಲಾಂಟನ್ ಪ್ರಾಂತಕ್ಕೆ ಗುಣಮಟ್ಟದ ಕಾಳಜಿ
ನಿನಗಿದು 100% ಖಾತ್ರಿಯೇ?
ಖಂಡಿತ.
ಇದು ಬ್ಯಾಕ್ಟೀರಿಯಾದಿಂದ.
ಇದುವರೆಗೂ ನೋಡಿರುವುದರಲ್ಲೇ ಅತಿ ವಿಚಿತ್ರ.
ಸ್ವಲ್ಪ ಮೆನಿಂಜೈಟಿಸ್ ಥರವೇ,
ಆದರೆ ತುಂಬಾನೇ ಸ್ಥಳೀಯವಾಗಿದೆ. ಅವಳ ಆಕ್ಸಿಪಿಟಲ್ ಲೋಬಲ್ಲಿ.
ಅಂದರೆ ಅದೇನು?
ದೃಷ್ಟಿ ಸಂಬಂಧಿತ ಮೆದುಳಿನ ಭಾಗ.
ಬೆನ್ನುಹುರಿಯ ದ್ರವದಿಂದ ನಿನ್ನೊಳಗೆ ಯಾವ ರೀತಿಯ ಬ್ಯಾಕ್ಟೀರಿಯಾ
ಇದೆ ಎಂಬ ಸುಳಿವಾದರೂ ನಮಗೆ ಸಿಗಬಹುದು.
ಇರೋದಕ್ಕಿಂತ ಭೀಕರವಾಗಿ ಕಾಣುತ್ತೆ.
ನಿನಗೆ ಸ್ವಲ್ಪ ಒತ್ತಡ ಅನಿಸಬಹುದು. ನೋವೇನೂ ಆಗಲ್ಲ,
ಬೇಕಿದ್ರೆ ನಿನ್ನ ಅಣ್ಣನ ಕೈ ಹಿಡಿದುಕೋ. ನನಗೆ ಅಭ್ಯಂತರವಿಲ್ಲ.
ಅಷ್ಟೇ.
ಅಷ್ಟೇನೂ ಕೆಟ್ಟದಾಗಿರಲಿಲ್ಲ.
ಆರಾಮವಾಗಿದೆ.
-ಹಲೋ. -ಮಿಸ್ ಆಂಡ್ರ್ಯೂಸ್?
ಆಪಲ್ವ್ಯೂ ವಿಮಾ ಸಂಸ್ಥೆಯಿಂದ ನಾನು ಡೆರೆಕ್ ಥಾಮ್ಸನ್.
ತೊಂದರೆಗಾಗಿ ಕ್ಷಮಿಸಿ, ಆದರೆ ನಿಮ್ಮ ಪಾಲಿಸಿಯನ್ನು ರದ್ದು ಮಾಡಬೇಕಾಗಿದೆ.
-ಈ ಬದಲಾವಣೆ ಯಾವಾಗಿನಿಂದ ಕಾರ್ಯರೂಪಗೊಳ್ಳುತ್ತದೆ? -ಈಗಿನಿಂದಲೇ.
ನಾನು ಆದಷ್ಟು ಬೇಗ ವಿಶೇಷ ಕಾಳಜಿಯೊಂದಿಗೆ ಬೇರೆ ವ್ಯವಸ್ಥೆಯನ್ನು ಮಾಡುತ್ತೇನೆ.
ನನ್ನ ಪತಿ ಮತ್ತು ನಾನು
ಆಪಲ್ವ್ಯೂ ಜೊತೆ ನಮ್ಮ ಸಂಬಂಧವನ್ನು ಮುಂದುವರೆಸಲು ನೋಡುತ್ತಿದ್ದೆವು, ಆದರೆ?
ಅದು ಸಾಧ್ಯವಿಲ್ಲ ಎಂದು ಹೇಳಲು ವಿಷಾದಿಸುತ್ತೇನೆ, ಮೇಡಂ.
ಆಪಲ್ವ್ಯೂ ಇಷ್ಟರಲ್ಲೇ ಬಂದ್ ಆಗಬಹುದಾದ ಸಾಧ್ಯತೆ ಇದೆ. ಶಾಶ್ವತವಾಗಿ.
ಅಯ್ಯೋ, ಅಪ್ಪ.
ಆದರೆ ನಿಮ್ಮೊಂದಿಗೆ ನಮ್ಮ ಸಂಬಂಧ ತುಂಬಾ ಅಮೂಲ್ಯವಾದುದು ಎಂದು ಹೇಳಬಲ್ಲೆ.
ನಿಮಗೆ ಗೊತ್ತಿರುವುದಕ್ಕಿಂತಲೂ ಹೆಚ್ಚಾಗಿ.
ನಿಮಗೆ ಮತ್ತು ನಿಮ್ಮ ಪತಿಗೆ ಆರೋಗ್ಯ ಮತ್ತು ಸಂತೋಷ ಸಿಗಲಿ.
ನಾನು ಗರ್ಭಿಣಿ.
ಅರೆ... ಅರೆ, ಇದು ಅದ್ಭುತ ವಾರ್ತೆ, ಮೇಡಂ.
ವಿದಾಯ.
ಶುಭವಾಗಲಿ.
ಎಲ್ಲಾ ಆರಾಮವಾ, ಸರ್?
ಕಾರ್ ತೊಂದರೆ ಅಷ್ಟೇ.
ಪರವಾಗಿಲ್ಲ, ಧನ್ಯವಾದ.
ಬಂದು ಒಮ್ಮೆ ನೋಡಲೇ?
ನೀವು ತುಂಬಾ ಒಳ್ಳೆಯ ಮನಸ್ಸಿನವರು, ಕಣಮ್ಮ. ಆದರೆ ಈಗಾಗಲೇ ತಿಳಿಸಿರುವೆ.
ಇನ್ನೇನು ಮೆಕ್ಯಾನಿಕ್ ಬಂದುಬಿಡುತ್ತಾನೆ.
ಚಾರ್ಲಿ ಬರ್ರನ್ನ ಕಳಿಸುತ್ತಿದ್ದಾರಾ?
ನನಗೆ ಅವರು ಹೆಸರು ಹೇಳಲಿಲ್ಲ.
ಹಾಂ, ಚಾರ್ಲಿನೇ ಬರಬಹುದು.
ಅವನು ಕೇಳುವ ಮೊತ್ತದಿಂದ ಬೇಕಿದ್ದರೆ ಕಾಪಾಡುವೆ.
ತುಂಬಾ ಧನ್ಯವಾದ, ಆದರೆ...
ಕಾದು ನೋಡ್ತೀನಿ.
ನಾನೊಬ್ಬ ಹೆಂಗಸು ಅಂತ,
ನನಗೆ ಕಾರ್ ಸರಿಮಾಡಲು ಬರಲ್ಲ ಅಂತ ಏನಾದ್ರೂ ಅಂದುಕೊಂಡಿದ್ದೀರಾ?
ಇಲ್ಲಮ್ಮ.
ನೋಡಿದರೆ ಸಾಕು, ನಿಮಗೆ ಇಂಜಿನ್ ಬಗ್ಗೆ ಗೊತ್ತಿದೆ ಅಂತ ಅರ್ಥವಾಗುತ್ತೆ.
ಹೊಗಳುತ್ತಿದ್ದೀರಾ, ಅವಮಾನಿಸುತ್ತಿದ್ದೀರಾ?
ನಾನು ಅಪರಿಚಿತರನ್ನು ಅವಮಾನಿಸುವ ಗೋಜಿಗೆ ಹೋಗಲ್ಲ, ಕಣಮ್ಮ.
ಸ್ನೇಹಿತರು ಮತ್ತು ಕುಟುಂಬಸ್ಥರಿಗೆ ಮಾತ್ರ ಮಾಡುವೆ.
ಸರಿ. ಮತ್ತೆ, ನಿಮಗೆ ಒಳ್ಳೆಯದಾಗಲಿ, ಸರ್.
ನಿಮಗೂ ಒಳ್ಳೆಯದಾಗಲಿ.
ಚಾರ್ಲಿಯನ್ನು ಮೀರಿಸಲು ಒಂದೇ ಒಂದು ಬಾರಿ ನೋಡುವೆ.
ಅವನಿಗೂ ನನಗೂ ಕಥೆಯಿದೆ, ನಿಮಗೆ ಹೇಳಿ ಬೇಜಾರು ಮಾಡಲ್ಲ.
ಅವನಿಗೆ ಸ್ವಲ್ಪ ದುಃಖ ಕೊಟ್ಟರೆ ಚೆನ್ನಾಗಿರುತ್ತೆ.
ನಿಮಗೇನೂ ಅಭ್ಯಂತರ ಇಲ್ಲ ತಾನೇ?
ಬದಲಾಗಿ ನಾನು ಕಾಯಲು ಬಯಸುವೆ.
ಏನಾಯ್ತು?
ಜಲ್ಲಿಯ ಟ್ರಕ್ ತಿರುಗಿ ಬಿದ್ದಿತು.
ಕೋವಿಯ ಗುಂಡು ಹೊಡೆದ ಹಾಗಿತ್ತು.
ಒಳ್ಳೆಯ ಅನುಭವ ಅಂತೂ ಅಲ್ಲ ಅಂತ ಹೇಳಬಲ್ಲೆ.
-ಎಂಥಾ ದಿನ ನಿಮ್ಮದು. -ಯಾಕೆ ಕೇಳ್ತೀರಾ.
ಈಗಷ್ಟೇ ಶುರುವಾಗುತ್ತಿದೆ ಕೂಡ.
ಸರಿ, ನಾನು ನಿಮಗೊಂದು ಸ್ನೇಹಪರ ಎಚ್ಚರಿಕೆ ಕೊಡುತ್ತೇನೆ.
ನನಗೆ ಬಿಡದೆ ಬರ್ಟನ್ ಫಿಷರಿಗೆ ನೀವು ಈ ಇಂಜಿನ್ ಮುಟ್ಟಲು ಬಿಟ್ಟರೆ,
ನಾನು ನಿಮ್ಮಿಬ್ಬರಿಗೂ ಗುಂಡು ಹಾರಿಸುತ್ತೇನೆ.
ನಿನ್ನ ಬಸವಳಿದುಹೋಗಿರುವ ಟ್ರಕ್ಕಲ್ಲಿ ಈ ವ್ಯಕ್ತಿಯನ್ನು ಭೇಟಿ ಮಾಡಿದೆ ಅನ್ನಬೇಡ.
ಒಳ್ಳೆಯ ಪ್ರಜೆಯಾಗಲು ಪ್ರಯತ್ನಿಸುತ್ತಿದ್ದೆ.
ಹೆಂಗಸು ಕಾರನ್ನು ಸರಿಪಡಿಸಬಲ್ಲಳು ಅಂತ ಕೆಲವರಿಗೆ ನಂಬೋಕಾಗ್ತಿಲ್ಲ.
ಈ ಹೆಂಗಸು ನನ್ನನ್ನು ಅಪಾರ್ಥ ಮಾಡಿಕೊಂಡಿರಬಹುದು.
ಎಲ್ಲಾ ತೊಂದರೆಗಾಗಿ ದಯವಿಟ್ಟು ಕ್ಷಮಿಸಿ,
ಯಾರನ್ನೂ ನೋಯಿಸುವ ಉದ್ದೇಶ ನನಗಿಲ್ಲ.
ನನಗೆ ಸ್ವಲ್ಪ ಬೇಜಾರಾಗಿತ್ತು ಅಷ್ಟೇ, ಪ್ರಾಮಾಣಿಕವಾಗಿ.
ಗುಂಡು ಹೊಡಿ.
ಈಗಲೇ ಗುಂಡು ಹೊಡಿ!
ಬಗ್ಗು!
ಅಯ್ಯೋ.
ಆರಾಮಿದ್ದೀಯಾ?
ಬರ್ಟನ್. ಬರ್ಟನ್! ಅಯ್ಯೋ!
-ಅಯ್ಯೋ. ಸಿಲುಕಿದ್ದೇನೆ. -ಛೆ!
ಆರಾಮಿದ್ದೀಯಾ?
ಚಾಕು.
ಸರಿ.
ಬರ್ಟನ್!
ಶಾಟ್ ಗನ್ ಕೂಡ ಚೆನ್ನಾಗಿ ಹೊಡೆಯಬಲ್ಲೆ.
ನೋಡ್ತೀಯಾ?
ಮುಂದಿನದು ತಲೆಗೆ ಕಣೋ, ಮುದುಕ.
ಫ್ಲಿನ್?
ಅನುಮಾನ ಬಂದವರ ಮೇಲೆ ಹೀಗೆ ಮಾಡ್ತೀರಾ? ಅವರನ್ನು ಬೇರೆ ಮಾಡ್ತೀರಾ?
ಪ್ರತ್ಯೇಕವಾಗಿ ಮಾತನಾಡಿಸಿ, ಕಥೆ ಹೆಣೆಯುತ್ತೀರಾ?
ಸಾಕ್ಷಿಗಳನ್ನೂ ಸಹ, ಫ್ಲಿನ್.
ಮತ್ತೆ ಬಲಿಪಶುಗಳು, ಟಾಮಿ?
ಇದೇನಂತ ನಿನಗೇನಾದರೂ ಗೊತ್ತಿದೆಯೇ?
ಗೊತ್ತಿಲ್ಲ, ಇದೇನೋ ಒಂಥರಾ ಭವಿಷ್ಯದಿಂದ ಬಂದ ವಸ್ತುವಿನ...
ಹಾಗೆ ಕಾಣುತ್ತದೆ.
ಹಾಂ, ಹೌದು, ಅಲ್ವಾ?
ಅವನಂತೂ ಏನನ್ನೂ ಹೇಳಿಲ್ಲ.
ಗುರುತಿಲ್ಲ, ನೋಂದಣಿ ಇಲ್ಲ, ಏನೂ ಇಲ್ಲ.
ಬುಲೆಟ್ ಪ್ರೂಫ್ ಹಾಕಿದ್ದಾನೆ.
ಆಮೇಲೆ?
ಅವನು ಯಾವುದೋ ಗಲಭೆಗೆ ತಯಾರಾಗಿ ಬಂದಂತಿದ್ದಾನೆ, ಅಲ್ವಾ?
ಒಂದು ರೀತಿ ಬರ್ಟನ್ ಥರ,
ಎಲ್ಲಾ ಕಡೆ ಗಾಡಿಯಲ್ಲಿ ಹೋಗುತ್ತಾ, ಇನ್ನೂ ಟೆಕ್ಸಾಸಲ್ಲೇ ಇದ್ದೇನೆ ಅಂದ ಹಾಗೆ.
ಆಯುಧಗಳು, ಡ್ರೋನುಗಳು, ಎಲ್ಲ ತಯಾರಿವೆಯಾ?
ಅವನನ್ನು ಕೊಲ್ಲಬೇಕೆಂದಿದ್ದರೆ ಕೊಂದಿರುತ್ತಿದ್ದ.
ಆದರೆ ಕೊಲ್ಲಲಿಲ್ಲ. ಬದಲಾಗಿ ನಿನಗೆ ಕರೆ ಮಾಡಿದೆವು.
ನನಗದು ಗೊತ್ತು.
ಈ ಸೇತುವೆ ಮೇಲೆ ಹೆಣ ಬಿದ್ದಿದ್ದರೆ,
ಹೋಂ ಲ್ಯಾಂಡ್ ಸೆಕ್ಯೂರಿಟಿ ಬಂದು, ನಿಮ್ಮ ಪರಿಸ್ಥಿತಿ ಊಹಿಸಿಕೊಳ್ಳುತ್ತಿದ್ದೆ ಅಷ್ಟೇ.
ಹೆಣ ಬೀಳದೆ ಕೇವಲ ಗುಂಡುಗಳು ಹಾರಿವೆ ಅಂದರೆ,
ಅದು ಸ್ಥಳೀಯ ವಿಚಾರವಾಗಿಯೇ ಇರುತ್ತೆ, ಅಲ್ವಾ?
ನಾವೇನೂ ತಪ್ಪು ಮಾಡುತ್ತಿಲ್ಲ, ಆಯ್ತಾ?
ಮಾತು ಕೊಡಬಲ್ಲೆ.
ನಿನ್ನ ಬಗ್ಗೆ ನನ್ನ ಮೊದಲ ನೆನಪು ಏನು ಗೊತ್ತಾ, ಫ್ಲಿನ್?
ಮೊತ್ತಮೊದಲನೆಯದು?
ನಾನು ಮೂರನೆಯ ತರಗತಿಯಲ್ಲಿದ್ದೆ, ನೀನು ಮೊದಲನೆಯದರಲ್ಲಿ ಇರಬಹುದು.
ಪ್ರಿನ್ಸಿಪಾಲ್ ಕಛೇರಿಯಲ್ಲಿ ಕೋಪದಿಂದ ನಿನ್ನನ್ನು ಇರಿಸಿದ್ದರು.
ನೆನಪಿದೆಯಾ?
ಅದು ಹೇಗೋ ನೀನು ವಿಜ್ಞಾನದ ಕೋಣೆಯಿಂದ ಎರೆಹುಳುಗಳನ್ನು ಹೊತ್ತೊಯ್ದು
ಕಾಡಿನೊಳಗೆ ಬಿಟ್ಟು ಬಂದಿದ್ದೆ.
ಐದನೆಯ ತರಗತಿಯವರು ಅವುಗಳನ್ನು ಕುಯ್ಯುವುದು ಸಹಿಸಲಾಗಲಿಲ್ಲ.
ನೀನು ತುಂಬಾನೇ ಪ್ರಭಾವ ಬೀರಿದೆ ಅಂತ ಹೇಳಬಲ್ಲೆ.
ನನ್ನ ಮಾವ ಒಂದು ಮಾತು ಹೇಳೋರು.
ಜನರು ಈರುಳ್ಳಿ ಇದ್ದ ಹಾಗೆ ಅಂತ.
ವರ್ಷವರ್ಷವೂ ಒಂದೊಂದು ಚರ್ಮದ ಪದರ ಬೆಳೆಯುತ್ತಾ ಹೋಗುತ್ತದೆ.
ಅಂದರೆ ಆ ಹುಳುಗಳನ್ನು ಬಿಡುಗಡೆ ಮಾಡಿದ ಆ ಸಣ್ಣ ಹುಡುಗಿ ಇನ್ನೂ ನಿನ್ನೊಳಗೆ
ಇದ್ದಾಳೆ ಅಂತ ಅರ್ಥ.
ಅವಶ್ಯಕತೆ ಬಂದರೆ ಅವಳನ್ನು ರಕ್ಷಿಸಬೇಕು ಅಂತ ನನಗೆ ಅನ್ಸುತ್ತೆ.
ಆದರೆ ನಿನ್ನ ಸಹಾಯ ಬೇಕು.
ಕ್ಷಮಿಸು, ಟಾಮಿ.
ನೀನು ಮನೆಗೆ ಹೋದರೆ ಒಳ್ಳೆಯದು.
ಫ್ಲಿನ್?
ಮಾತಾಡು, ಬಂಗಾರಿ.
ಗೊತ್ತಿಲ್ಲ.
ಇದು ಸಾವಿರ ರೀತಿಯಲ್ಲಿ ಹಾಳಾಗಬಹುದಿತ್ತು.
ನಡೆದದ್ದರ ಬಗ್ಗೆ ಚಿಂತಿಸಲಾಗದು. ಮುಂದಿರುವುದರ ಬಗ್ಗೆ ಯೋಚಿಸಬೇಕು.
ಹೇಗೆ, ಬರ್ಟನ್? ಅವರು ಯಾವಾಗಲೂ ನಮಗಿಂತ ಹತ್ತು ಹೆಜ್ಜೆ ಮುಂದಿರುವಾಗ?
ಅವನು ಸೇತುವೆಯ ಮೇಲೆ ನಮಗಾಗಿ ಕಾಯುತ್ತಿದ್ದ.
-ನಾವು ಬರುವುದು ಗೊತ್ತಿತ್ತು. -ಸುರಕ್ಷಿತವಾಗಿ ಮನೆಗೆ ಹೋಗಿ,
ಆಮೇಲೆ ಅದರ ಬಗ್ಗೆ ಮಾತಾಡೋಣ.
ನನ್ನ ಸುತ್ತ ಮಾತುಗಳನ್ನು ನಿಲ್ಲಿಸಬೇಕಾಗಿಲ್ಲ. ನಿಮಗಿಂತ ಹೆಚ್ಚೇ ಗೊತ್ತಿದೆ.
ಭವಿಷ್ಯಕ್ಕೆ ಪ್ರಯಾಣ,
ರಾತ್ರಿ ನಿಮ್ಮನ್ನು ಕೊಲ್ಲಲು ಬರುವವರು,
ನೀವು ಕೋರ್ಬೆಲ್ ಪಿಕೆಟ್ಟಿಗೆ ಹಣದ ಚೀಲ ಕಳಿಸುವುದು.
ಮತ್ತೆ ಭಿನ್ನಾಭಿಪ್ರಾಯ ಬರುವ ಸೂಚನೆ ನಿನಗೆ ಕಾಣುತ್ತೆ ಅಂದ್ಕೋತೀನಿ.
ನಮಗಿಬ್ಬರಿಗೂ ಫ್ಲಿನ್ ಯೋಗಕ್ಷೇಮ ಮುಖ್ಯ ಅಂತ ಒಪ್ಪಬಹುದು.
ನನಗೆ ನಿನ್ನ ಬಗ್ಗೆ ಚಿಂತೆ ಇಲ್ಲ.
ನೀನು ಜಾಸ್ಪರಿಗೆ ಅವಮಾನ ಮಾಡಿದರೆ, ನನಗೆ ಮಾಡಿದಂತೆ.
ಮತ್ತು ನಡೆದಿದ್ದಕ್ಕಾಗಿ ನೀವು ನನ್ನೆಡೆ ಸ್ವಲ್ಪ ನಂಬಿಕೆ ಮತ್ತು ಗೌರವ ತೋರಿಸುವುದು ಸಭ್ಯತೆ.
ಜಾಸ್ಪರ್ ಯಾರಿಗೂ ನೋವು ಮಾಡುವವನಲ್ಲ, ಫ್ಲಿನ್ ಕತೆ ಬಿಡು. ಯಾವತ್ತಿಗೂ ಇಲ್ಲ.
ಕರೆ ಮಾಡು ಸಾಕು.
ಧನ್ಯವಾದ.
ನಿಜವಲ್ಲದುದನ್ನು ನಾನು ಹೇಳಿಲ್ಲ.
ಅವಳು ನನ್ನ ಗೆಳತಿ. ನಿನಗೂ ಗೆಳತಿಯಾಗಿದ್ದರೆ ಚಂದ ಅಂದ್ಕೋತೀನಿ.
ನಿನಗೆ ಇಷ್ಟವಿರಲಿ, ಬಿಡಲಿ, ಈಗ ಅವಳೂ ಇದರಲ್ಲಿ ಒಳಗೊಂಡಿದ್ದಾಳೆ, ಆಯ್ತಾ?
ಇದನ್ನ ರಹಸ್ಯವಾಗಿರಿಸೋದು ಕಷ್ಟವಾಗ್ತಿದೆ.
ಬಿಲ್ಲಿ ಆನ್ ಸಮಸ್ಯೆ ಅಲ್ಲ.
ಟಾಮಿ ಮತ್ತು ಅವನ ಶೆರಿಫ್ ಪದವಿ ಪರಿಹಾರವಲ್ಲ.
-ಸೇತುವೆಯ ಮೇಲಿನ ಕೆಲಸ ಮುಗಿಸಬೇಕಿತ್ತು. -ನೀನು ಮುಗಿಸಲಿಲ್ಲ.
ಅಮ್ಮ ಎಲ್ಲಿ?
ಅಮ್ಮ!
ಲಿಯೋನ್?
ಅಯ್ಯೋ, ಬರ್ಟನ್. ಶವಗಳು.
ಅಯ್ಯೋ.
ಇದನ್ನೆಲ್ಲಾ ಅರ್ಥಮಾಡಿಕೊಳ್ಳಲು ಪ್ರಯತ್ನಿಸುತ್ತಿದ್ದೇನೆ ಅಷ್ಟೇ.
ಭವಿಷ್ಯದಿಂದ ಕಳಿಸಲಾದ ಔಷಧಿ.
ಅದರ ಸೂತ್ರ ಅಷ್ಟೇ. ಅದನ್ನು ಮುದ್ರಿಸಲು ಫಾರ್ಮಾ ಜಾನಿಗೆ ಕಳಿಸಿದ್ದಾರೆ.
ಹೇಗೆ ಕಳಿಸಿದರು?
ಅದೆಲ್ಲಾ ಯಾಕೆ? ಕೆಲಸ ಮಾಡಿತು.
ನಿಮ್ಮ ಸೋದರಸಂಬಂಧಿಗಳು ಒಹಾಯೋದಲ್ಲಿ ಯಾಕೆ ಬೆಳೆದರು ಗೊತ್ತಾ?
ಚಾರ್ಲ್ಸ್ ಮಾವನ ಹೊಲ ಬ್ಯಾಂಕ್ ವಶಪಡಿಸಿಕೊಂಡಿದ್ದಕ್ಕೆ.
ನನಗೂ ಬೇಸತ್ತು ಹೋಗುವಷ್ಟು ಸಲ ನನ್ನ ತಂದೆ ಇದೇ ಕಥೆಯನ್ನು ಹೇಳಿದ್ದಾರೆ,
ನಾನದನ್ನು ಮನವರಿಕೆ ಮಾಡಿಕೊಂಡೆ ಸಹ.
ಯಾರೇ ಆಗಲಿ ಮಾಡಬಹುದಾದ ಅತ್ಯಂತ ಕೆಟ್ಟ ಕೆಲಸ ಅಂದರೆ ಇನ್ನೊಬ್ಬರ ಮೇಲೆ ಅವಲಂಬಿತವಾಗುವುದು.
ಅವರಿಗೆ ಬೇಕಾಗಿರುವುದೆಲ್ಲಾ
ನಿಮ್ಮ ಜೇಬಿನಿಂದ ತೆಗೆದು ಅವರ ಜೇಬಿನೊಳಗೆ ಹಾಕಿಕೊಳ್ಳುವುದು.
ಕ್ರಮಬದ್ಧವಾಗಿ.
ಆದರೆ ನಾವು ಅವರಿಗೆ ಏನನ್ನೂ ಕೊಡುತ್ತಿಲ್ಲ.
ಅವರೇ ಹಣ ಕೊಡ್ತಿದ್ದಾರೆ.
ಆ ಸಾಲದ ಹಣ ಬಂದಾಗ ನನ್ನ ಮಾವ ಚಾರ್ಲ್ಸ್ ಹೀಗೆಯೇ ಯೋಚಿಸಿದರು.
ನನಗೆ ಡ್ರಗ್ಸ್ ಕೊಡುತ್ತಿದ್ದಾರೆ.
ಅವನ್ನು ತೆಗೆದುಕೊಳ್ಳುವುದು ನಿಲ್ಲಿಸಿದರೆ?
ಗೊತ್ತಿಲ್ಲ.
ಕೋರ್ಬೆಲ್ ಪಿಕೆಟ್ಟಿಗೆ ದುಡ್ಡು ನಿಲ್ಲಿಸಿದರೆ ಏನಾಗುತ್ತೆ?
ಸದ್ಯಕ್ಕೆ ಭವಿಷ್ಯಕ್ಕೆ ಪ್ರಯಾಣ ಮಾಡುವ ವಿಷಯ ಬೇಡ,
ಅದನ್ನು ನಾನು ಒಪ್ಪಿಕೊಳ್ಳುವ ಮುನ್ನ ಸ್ವಲ್ಪ ಯೋಚಿಸಬೇಕು,
ಆದರೆ ಅವಲಂಬನೆ ಮಾತ್ರ ಸರಳವಾಗಿ ಕಾಣುತ್ತೆ.
ಅದರಿಂದ ನನಗೆ ನಮ್ಮೆಲ್ಲರ ಬಗ್ಗೆ ಚಿಂತೆ.
ನೀವುಗಳು ನಡೆಸುತ್ತಿರುವ
ಈ ಸಂಕೀರ್ಣ ವ್ಯವಹಾರದಲ್ಲಿ ನಾನು ಸಿಲುಕಿಕೊಳ್ಳುತ್ತಿದ್ದೇನೆ,
ಆದರೆ ಅದನ್ನು ನಿಭಾಯಿಸುವ ಶಕ್ತಿ ನಿಮಗೆ ಇಲ್ಲ ಅಂತ ನನಗೆ ಕಾಣುತ್ತಿದೆ,
ಅದು ಅವರಿಗೆ ಹೇಗೆ ಕಾಣಬಹುದು ಯೋಚಿಸಿ.
ನಾವು ಇದರ ಬಗ್ಗೆ ಮಾತನಾಡಬೇಕು.
ನನಗೆ ರಕ್ಷಣೆಯಿಲ್ಲದೆ ಸಾಕಾಗಿದೆ.
ಹೆಡ್ಸೆಟ್ ಸುರಕ್ಷಿತವಾ ನಮಗೆ ಗೊತ್ತಿಲ್ಲ.
ಇಲ್ಲೇ ಕೂತಿದ್ದು ನಮಗಾಗಿ ಯಾರೋ ಬರ್ತಾರೆ ಅಂತ ಕಾಯುವುದು ಎಷ್ಟು ಸುರಕ್ಷಿತ?
ಹಾಂ?
ಪೋಲ್ಟ್ಸ್ ಪೆರಿಫೆರಲ್ ಹ್ಯಾಕ್ ಮಾಡಿದ್ದಾರೆ.
-ಸಂಪರ್ಕ ಕಡಿಯಬೇಕಾ? -ಬೇಡ.
-ಇದು ಒಳ್ಳೆಯ ಆಶ್ಚರ್ಯ. -ಇಲ್ಲ, ವಿಲ್ಫ್.
ಆಶ್ಚರ್ಯ ಅಂದ್ರೆ ಯಾರೋ ನಮ್ಮನ್ನು ಕೊಲ್ಲಲು ಪ್ರಯತ್ನಿಸುವುದು, ಈಗಷ್ಟೇ ಆದಂತೆ.
ಅಪರಿಚಿತರು.
ಅವನ ಬಳಿ ಶಬ್ದತರಂಗದ ಏಟಿನ ವಸ್ತು ಇತ್ತು,
-ಸಂಶೋಧನಾ ಸಂಸ್ಥೆಯವನ ಬಳಿ ಇದ್ದಂತೆ. -ನಾ--
ಬೇರೆ ಯಾರಾದರೂ ಕೊಲ್ಲಲು ಬರುತ್ತಿದ್ದಾರೆ ಎಂದರೆ ಎಚ್ಚರಿಸಬೇಕಿತ್ತು.
ನಿನಗೆ ಅದು ಮಾಡಲೂ ಆಗದು, ನಿನಗದು ಆಗಿದ್ದೂ ಗೊತ್ತಾಗಲಿಲ್ಲ.
ನಿನ್ನ ಭವಿಷ್ಯದಲ್ಲಿ ಬದುಕುವ ಜ್ಞಾನಕ್ಕೆ ಬೆಂಕಿ ಹಾಕ.
ಏನಾಯ್ತು?
ಎಲ್ಲವೂ ಹಾಳಾಗಿ ಹೋಗಿದೆ.
ಪೊಲೀಸ್ ಇಲಾಖೆ ಒಳಗೊಂಡಿದೆ.
ಆಮೇಲೆ ತುಂಬಾ ತೊಂದರೆಯಾಗುತ್ತೆ.
ಎಲ್ಲರೂ ಚೆನ್ನಾಗಿದ್ದಾರಾ?
ನಾನು ನಿನ್ನನ್ನೊಂದು ಕೇಳಬೇಕು.
ಅವತ್ತು ನಾವು ನಡೆದುಕೊಂಡು ಹೋದಾಗ, ನೀನು ನನ್ನೊಂದಿಗೆ ಲಿಂಕ್ ಮಾಡಿದಾಗ,
ನಿನಗೆ ಬೇರೆ ಉದ್ದೇಶವಿತ್ತಾ?
ನನಗೆ ಅರ್ಥವಾಗುತ್ತಿಲ್ಲ.
ನನ್ನನ್ನು ಗೊಂದಲಪಡಿಸಲು ನೋಡುತ್ತಿದ್ಯಾ?
ಆ ಹ್ಯಾಪ್ಟಿಕ್ ಡ್ರಿಫ್ಟ್ ಜೊತೆ ನನ್ನ ಭಾವನೆಗಳನ್ನು ಏನಾದರೂ?
ಹ್ಯಾಪ್ಟಿಕ್ ಡ್ರಿಫ್ಟ್?
-ಅದೇನಂತ ನನಗೆ ಗೊತ್ತಿಲ್ಲ. -ವಿಲ್ಫ್...
ನೀನು ನನ್ನೊಂದಿಗೆ ಸೇರಿಕೊಂಡ ಕಾರಣ ನಾನು...
ಗೊತ್ತಿಲ್ಲ, ನೀನು ಇನ್ನೂ ಗಳಿಸದ ಭಾವನೆಗಳು ನನ್ನಲ್ಲಿ ಮೂಡಿವೆಯಾ ಅಂತ ನೋಡಲಿಕ್ಕಾ?
ಕ್ಷಮಿಸಿ, ಮಿಸ್ ಫಿಷರ್, ಸತ್ಯವಾಗಲೂ--
ವಿಲ್ಫ್.
ನಿನ್ನನ್ನು ನಂಬಲು ಆರಂಭಿಸಿದ್ದೇನೆ.
ಅದು ತಪ್ಪಾ?
ಇಲ್ಲ.
ನಿನಗೆ ಎಷ್ಟು ವಯಸ್ಸು?
28 ಇರಬಹುದೇನೋ.
ನೀನು ಯಾಕೋ ಮಾಜಿ ಮಿಲಿಟರಿಯಂತೆ ನನಗೆ ಕಾಣುತ್ತಿಲ್ಲ.
ನೀನು ಈ ಊರನ್ನೇ ಬಿಟ್ಟು ಹೋದಂತಿಲ್ಲ.
ಇಲ್ಲೇ ನೆಮ್ಮದಿಯ, ಪ್ರಶಾಂತ ಜೀವನ ನಡೆಸುತ್ತಿದ್ದೀಯ.
ಆದರೆ ಅದು ಈಗ ಮುಗಿಯಿತು.
ಅಂದ್ರೆ ಪ್ರಶಾಂತತೆ.
ಬದುಕುವ ವಿಚಾರವೂ ಇರಬಹುದು, ಮುಂದೆ ಹೇಗೆ ನಡೆಯುತ್ತೆ ಅನ್ನುವುದರ ಮೇಲೆ.
ವಿಧಿಯ ಆಟ ಹೇಗಾದರೂ ತಿರುಗಬಹುದು ಅಂತ ನೀನು ನಂಬುತ್ತೀಯಾ?
ರಸ್ತೆಯ ಮೇಲಿನ ತಿರುವಿನಂತೆ?
ಯಾಕಂದ್ರೆ ನೀನಲ್ಲಿದ್ದೀಯಾ,
ನಿನಗೆ ಗೊತ್ತಿದೆಯೋ, ಇಲ್ಲವೋ.
ನನ್ನನ್ನು ಠಾಣೆಗೆ ಕರೆದೊಯ್ದು, ಪ್ರಕರಣ ದಾಖಲಿಸಬಹುದು.
ನನ್ನ ಬೆರಳಚ್ಚನ್ನು ವ್ಯವಸ್ಥೆಯೊಳಗೆ ದಾಖಲಿಸಿ, ಡಿಎನ್ಎ ಸಂಗ್ರಹಿಸಿ,
ಒಂದು ಗಡಿಯಾರವನ್ನೇ ಚಾಲನೆ ಮಾಡುತ್ತೀಯಾ.
ನನ್ನ ಮೇಲೆ, ಖಂಡಿತವಾಗಿ.
ಆದರೆ ನಿನ್ನ ಮೇಲೂ ಕೂಡ.
ಯಾಕಂದ್ರೆ ನನಗಾಗಿ ಬರುವ ಜನರು, ಏನಂದ್ರೆ,
ಅವರು ಯಾವುದನ್ನೂ ಸರಿಪಡಿಸದೆ ಬಿಟ್ಟು ಹೋಗುವವರಲ್ಲ.
ನಿನ್ನನ್ನು ಹೀಗೆ ಮಾತನಾಡಿಸುತ್ತಿರುವುದರಿಂದ,
ನಿನ್ನನ್ನು ಕೂಡ ಸರಿಪಡಿಸಬೇಕಾಗಿ ಬರಬಹುದು.
ಅಯ್ಯೋ, ನಿನ್ನ ಮುಖ ನೋಡ್ಕೋ.
ಯಾವತ್ತಿಗೂ ಪೋಕರ್ ಆಡಬೇಡ. ಎಲ್ಲವೂ ತೋರಿಸಿಕೊಳ್ಳುತ್ತೀಯ.
ನಿನ್ನೊಳಗೆ ಕುತೂಹಲ ಬೆಳೆಯುತ್ತಿರುವುದು ನನಗೆ ಕಾಣುತ್ತೆ.
"ಯಾರು ಈ ನನ್ಮಗ?
"ಇವರನ್ನು ಕೊಲ್ಲಲು ಬಂದು ಏನು ಮಾಡುತ್ತಿದ್ದಾನೆ?"
ಸರಿ, ನಾನು ಹೇಳ್ತೀನಿ.
ನಾನಿದನ್ನು ಮಾಡಲಿಲ್ಲ ಅಂದ್ರೆ ನನ್ನ ಮಗಳನ್ನು ಸಾಯಿಸುತ್ತಾರೆ ಎಂದರು.
ನನಗೆ $25 ಲಕ್ಷ ಕೂಡ ಕೊಟ್ಟರು.
ಕೆಲಸ ಸರಿಯಾಗಿ ನಡೆದರೆ ಸಿಗುವ ಒಂದು ಕೋಟಿಯ ಮೊದಲ ಕಂತು ಇದು.
ಆದರೆ ಅದು ಆಗಲಿಲ್ಲ.
ಖಚಿತವಾಗಿ.
ಯಾರು?
ಫೋನಿನಲ್ಲಿನ ದ್ವನಿ. ಅದು ಯಾರಾದರೇನು.
ಬೇಕಿರುವುದು $25 ಲಕ್ಷ. ಅದು ನಿನಗೇ,
ನಿನಗೆ ಬೇಕಾದರೆ.
ಏನಂತೀಯಾ, ಡೆಪ್ಯೂಟಿ?
ನಾನು ಹೇಳೋದು--
ಛೆ!
ನಿನ್ನನ್ನಿಲ್ಲಿಗೆ ಕರೆತರಲು ಒಪ್ಪಿ ತಪ್ಪು ಮಾಡಿದೆನೇನೋ.
ಅಲ್ಲಿಗೆ ಹೋಗಿ ಏನು ಸಾಧಿಸುವೆ ಅಂತ ಪ್ರಶ್ನಿಸುತ್ತಿದ್ದೇನೆ.
ತಾನು ಬೇಟೆಯಾದರೆ ಹೇಗಿರುತ್ತೆ ಅಂತ ಶೆರೀಸಿಗೆ ನಾನು ತೋರಿಸಬೇಕು.
ನಾನವಳನ್ನು ಸಂಭಾಳಿಸಲು ಆಗಲ್ವಾ?
ಅದರ ಬಗ್ಗೆ ನನಗೆ ಅನುಮಾನವಿಲ್ಲ.
ಅದರ ನಂತರ ನಡೆಯುವುದರ ಬಗ್ಗೆಯೇ ನನ್ನ ಚಿಂತೆ.
ಇದು ದಾಳಿಕೋರರನ್ನು ಎದುರಿಸುವುದಲ್ಲ,
ನೀನೇ ದಾಳಿಕೋರಳಾಗುವುದು, ಅದಕ್ಕೆ ಜವಾಬ್ದಾರಿ ಹೆಚ್ಚು.
ನಿನಗೆ ಹೇಗೆ ಗೊತ್ತು?
ಯಾವಾಗಲೂ ಯಾವುದೋ ಮೂಲೆಯಿಂದ ನೋಡ್ತಾ ಇರ್ತೀಯ, ಅಲ್ವಾ?
ನನಗೆ ಲೆವ್ ಹೇಗೆ ಸಿಕ್ಕಿದ ಗೊತ್ತಾ?
ನನಗೆ 12 ವರ್ಷ ಆಗಿದ್ದಾಗ, ನನ್ನ ತಂದೆ-ತಾಯಿ ನನ್ನನ್ನು ವಸತಿ ಶಾಲೆಗೆ ಕಳಿಸಿದರು.
ಆಗ ನಾವಿನ್ನೂ ಜಾಕ್ಪಾಟಿನಿಂದ ಹೊರಗೆ ತೆವಳುತ್ತಿದ್ದೆವು.
ನೂತನ ಜಗತ್ತಿನಲ್ಲಿ ಅಧಿಕಾರ ಒಗ್ಗೂಡುತ್ತಿರುವ
ಬಗ್ಗೆ ಕೆಲವರಿಗೆ ಅಸಮಾಧಾನವಿತ್ತು.
ಅದನ್ನು ಭ್ರಷ್ಟತೆ ಎಂದರು.
ಅಂದ್ರೆ, ನಿಯೋಪ್ರಿಂಗಳಾ?
ಶಾಲೆಯ ಮೇಲೆ ದಾಳಿ ಮಾಡಿದರು.
ಯಾಕೆ? ನೀವು ಮಕ್ಕಳಾಗಿದ್ದರಲ್ಲವೇ?
ಪೋಷಕರಿಗೆ ಸಂದೇಶ ಕೊಡಲು.
ಭೋಜನಶಾಲೆಯಲ್ಲಿ ನಿಯೋಪ್ರಿಂಗಳಿಗೆ ನಾನು ಊಟ ಬಡಿಸಬೇಕಾಗುತ್ತಿತ್ತು.
ಅವರ ಟ್ರೇಯಿಂದ ನಾನು ಸ್ಟೇಕ್ ಚಾಕುವೊಂದನ್ನು ಕದ್ದಿದ್ದು ಅವರಿಗೆ ಗೊತ್ತಾಗಲಿಲ್ಲ.
ಅವರ ನಾಯಕನ ಕತ್ತನ್ನು ಕೊಯ್ದು, ಅವನ ನಾಲ್ಕು ಸಹವರ್ತಿಗಳಿಗೆ ಗುಂಡು ಹೊಡೆದು ಕೊಂದೆ.
ಅದು ಆತ್ಮರಕ್ಷಣೆ, ವಿಲ್ಫ್.
ಆತ್ಮರಕ್ಷಣೆಯೂ ಭಾವನಾರಹಿತವಾಗಬಹುದು.
ಅದರ ಪರಿಣಾಮದ ಬಗ್ಗೆ ಯೋಚಿಸಲಿಲ್ಲ,
ಯಾಕೆಂದರೆ ಅದರ ಬಗ್ಗೆ ನಾನು ಊಹಿಸಲಾಗುತ್ತಿರಲಿಲ್ಲ.
ಅಲ್ಲಿಗೆ ಹೋಗಬೇಡ.
ನೀನು ಮಾಡಬೇಕಿರುವುದರ ಅರಿವಾಗಿ,
ನಿನ್ನ ಶಾಂತಿಯನ್ನದು ಕದಡದ ಹೊರತು.
ನಿಮಗೆ ಹೇಗೆ ನೆರವಾಗಲಿ?
-ನನ್ನ ಮುಖದ ಸ್ಕ್ಯಾನ್ ಆಗಿದೆಯೇ? -ಖಂಡಿತ.
ಅಷ್ಟೇ ನನಗೆ ಬೇಕಿರುವುದು.
ಮೇಡಂ, ಅಪಾಯಿಂಟ್ಮೆಂಟ್ ಇಲ್ಲದಿದ್ದರೆ--
ನಾನು ಸೆಕ್ಯೂರಿಟಿಯನ್ನು ಕರೆಯಬೇಕಾಗುತ್ತದೆ.
ಇಲ್ಲಿಂದ ನಾನು ನೋಡಿಕೊಳ್ಳುತ್ತೇನೆ. ಧನ್ಯವಾದಗಳು.
ನೀನಿನ್ನೂ ಉದ್ದ ಇರ್ತೀಯ ಅಂದುಕೊಂಡಿದ್ದೆ.
ಆದರೆ ಒಂದೇ ನಿಮಿಷ ಕೊಡಬಲ್ಲೆ.
ನೇರವಾಗಿ ವ್ಯವಹಾರಕ್ಕೆ ಬರೋಣ.
ನನ್ನಿಂದ ಏನಾಗಬೇಕು?
ನನ್ನನ್ನು ಮತ್ತು ನನ್ನ ಕುಟುಂಬವನ್ನು ಕೊಲ್ಲುವ ಹೊರತಾಗಾ?
ಖಂಡಿತವಾಗಲೂ, ಯಾಕೆಂದರೆ ಅದರಲ್ಲಿ ಯಾವುದೇ ರಾಜಿ ಇಲ್ಲ.
ನಾನು ಯಾವತ್ತು ನಿನಗೇನು ಮಾಡಿದ್ದೆ?
ಕಳ್ಳತನ ಮಾಡೋದು, ಚಿನ್ನ.
ಪ್ರಮುಖ ಮಾಹಿತಿಯೊಂದಿಗೆ ನೀನು ತಪ್ಪಿಸಿಕೊಂಡೆ.
ಅದನ್ನು ವಾಪಸ್ ಮಾಡು, ಎಲ್ಲವನ್ನೂ ಮರೆಯುವೆ.
ನಿನ್ನಿಂದ ಏನನ್ನೂ ಕದಿಯಲಿಲ್ಲ.
ನಾನು ಆಟವನ್ನು ಆಡಿ ಸತ್ತೆ. ಮನೆಗೆ ಕಳುಹಿಸಿದರು. ಆಟ ಮುಗೀತು.
ಮತ್ತೆ, ಎಲೀಟಾ ವೆಸ್ಟ್ ಬಳಿ ಇನ್ನೂ ಇದೆಯೇ?
ಯಾರ ಹತ್ತಿರ ಇದೆಯೋ ನನಗೆ ಗೊತ್ತಿಲ್ಲ, ಮತ್ತು ಪ್ರಾಮಾಣಿಕವಾಗಿ, ನನಗದು ಬೇಕಿಲ್ಲ ಕೂಡ.
ನನ್ನನ್ನು ಮತ್ತು ನನ್ನ ಕುಟುಂಬವನ್ನು ನೀನು ಬಿಟ್ಟರೆ ಸಾಕು.
ನೀನು ಸುಳ್ಳು ಹೇಳುತ್ತಿರುವೆ ಅಥವಾ ಅಜ್ಞಾನವನ್ನು ತೋರಿಸುತ್ತಿರುವೆ.
ಏನೇ ಆದರೂ, ನನಗೀಗ ಸಾಧ್ಯವಿರುವ ಗುರಿ ನಿನ್ನ ಸಾವೊಂದೇ.
ಈಗ ನಾನು ನಿನ್ನನ್ನು ಸಾಯಿಸಲ್ಲ ಅಂತ ನಿನಗೆ ಯಾವ ಭರವಸೆ? ಇಲ್ಲಿಯೇ.
ನನಗೆ ಅಷ್ಟೆಲ್ಲಾ ಅಸಡ್ಡೆ ಇಲ್ಲ, ಪುಟ್ಟಿ. ಇಲ್ಲ, ನಾನು ನನ್ನದೇ ಪೆರಿಫೆರಲ್ ಒಳಗಿರುವೆ.
ನಾನು ನಿನಗೆ ಭಯಂಕರ ನೋವು ಕೊಡಲಾಗದು ಅಂತ ಅದರ ಅರ್ಥವಲ್ಲ.
ತೊಂದರೆ ಕಂಡಿದ್ದೇ ನೀನು ಮೊದಲು ಅದರಿಂದ
ಓಡಿಹೋಗುತ್ತೀಯಾ ಅಂದುಕೊಳ್ಳುವೆ.
ಹಾಗೆ ಯಾಕೆ ಹೇಳ್ತೀಯಾ?
ನಾನಿರುವ ಕಡೆ ನಿನ್ನಂಥ ಜನರನ್ನು ನೋಡಿರುವೆ.
ಅಧಿಕಾರ, ಹಣ ಇರುವ ಜನ. ಎಲ್ಲರ ಮೇಲೆಯೂ ಅಧಿಕಾರ ಚಲಾಯಿಸುವ ಚಟ.
ನೈಜ ಕಾಳಗದಷ್ಟು ಕಷ್ಟವನ್ನು ಎಂದಿಗೂ ಅನುಭವಿಸಿರಲ್ಲ.
ನೀನು ಊಹಿಸುವುದಕ್ಕಿಂತ ಹೆಚ್ಚಿನ ಕಷ್ಟಗಳನ್ನು ಕಂಡು ಬಂದಿದ್ದೇನೆ.
ನಿನ್ನ ಚಿಕ್ಕ ಮನಸ್ಸಿಗೆ ತಡೆದುಕೊಳ್ಳಲಾಗದು.
ಹಾಗಾಗಿ ದಯವಿಟ್ಟು, ನೋವಿನ ಬಗ್ಗೆ ನನಗೆ ಉಪದೇಶ ಕೊಡಬೇಡ.
ನಿನಗೆ ಉಪದೇಶ ಕೊಡಬೇಕೆಂತಿಲ್ಲ.
ನಿನ್ನ ಕತ್ತು ಮುರಿಯಬೇಕೆಂದಿರುವೆ.
ಗೊತ್ತಾಗುತ್ತಾ?
ಕತ್ತಲೆ ಆವರಿಸುವುದು?
ನಾನು ನಿನ್ನನ್ನು ಕೊಲ್ಲುವಾಗ ಇದು ತಯಾರಿ ಆಗಿರಲಿ, ಯಾಕೆಂದರೆ ಅದು ನಿಜ.
ನನಗಿಲ್ಲಿ ಕಾಲ್ನೆಲೆ ಸಿಕ್ಕಿದೆ.
ಹಾಗಾಗಿ ಮುಂದಿನ ಬಾರಿ ನಿನಗಾಗಿ ಬರುವೆ.
ಮುಂದೆ ದಿ ಪೆರಿಫೆರಲ್ನಲ್ಲಿ
ಒಂದು ಪೆರಿಫೆರಲ್ ಒಳಗೊಂಡ ಕೊಲೆ ನಡೆದಿದೆ.
ನಾವು ಕಾರ್ಯನಿಮಿತ್ತರಾಗಬೇಕು.
ಇಲ್ಲಿ ಯಾಕೆ ಜನ ನಮ್ಮಿಂದ ದೂರ ಇರುತ್ತಾರೆ?
ಹೀಗೆ ಮಾಡು.
ನಿನ್ನ ಅಗೋಚರ ಕಾರು ಕಾಣೆಯಾಗಿದೆ ಅಂತ ಹೇಳುತ್ತಿದ್ದೀಯಾ?
ನಿನ್ನ ತಲೆಗೆ ಎಷ್ಟು ಜೋರಾಗಿ ಪೆಟ್ಟು ಬಿದ್ದಿತ್ತು?
ಬಹುತೇಕ ಸಾಯುತ್ತಿದ್ದೆ.
ನೀನು ನನಗೆ ಏನನ್ನಾದರೂ ಹೇಳುತ್ತಿಲ್ಲವಾ?
ಏನೇ ಮಾಡಿದರೂ ಅವಳಿಗೆ ಸುಳ್ಳು ಹೇಳಬೇಡ.
ಅದು ಆಕಸ್ಮಿಕವಲ್ಲ, ಯಾರೋ ದಾಳಿ ಮಾಡಿದ ಹಾಗಿತ್ತು.
ಇಲ್ಲ, ಇಲ್ಲ, ಇಲ್ಲ!
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಶೀಲ ಮೇಲ್ವಿಚಾರಕರು ಮೌರಿಯಾ ಎಸ್ ಅರವಿಂದ್